
EMLÉKEZTETŐ
A Győr-Moson-Sopron Megyei Mérnöki Kamara Elnökségének 2007. 05.14-i üléséről

Az ülés helye: 
AÉSZ Vagyonkezelő Kft. Győri Kirendeltsége (Győr, Csaba u. 16.) tárgyalóterme (III. emelet 317. sz.)

Jelen vannak: 

Mellékelt jelenléti ív szerint

Az ülés napirendje:
1. Két elnökségi ülés között történt események.

Kovács István, elnök

2. 2007. tavaszi Taggyűlés előkészítése.

Szabó Péter alelnök

3. Tájékoztatás a Megyei Tervezők elmúlt 10 évi munkáiról készült adatgyűjtésről

Dr Neiger Róbert elnökségi tag

4. Hírlevélbe kerülő anyagok összeállítása

Bartal György – Elnökség

5. Tagfelvételek, engedélyek, fellebbezések.

Dr. Bakos Ágnes, titkár

6. Egyebek.

Kovács István Elnök üdvözölte a megjelenteket, majd az Elnökségi Ülés a tájékoztatókkal és a napirendek megvitatásával folytatódott.  

1. Két elnökségi ülés között történt események.

Kovács István: 
A múlt héten kaptunk egy meghívót a Köztársasági Elnök Hivatalától, hogy szívesen látnak bennünket fogadásra. A fogadásra tegnap került sor, ahol a kamarát képviseltettük. A téma a nemzeti parkok helyzete volt. Nagyon sok szervezetet hívott meg a Köztársasági Elnök és kellemes beszélgetést volt szerencsénk folytatni Elnök Úrral. 
Megyei Építész Kamara tisztújítására került sor. Eke Zsolt helyett Szabó Gyula lett az Építész Kamara megyei elnöke.  
Tájékoztatom az Elnökséget, hogy történt egy informatikai bővítés a kamarán belül, ennek ittuk a levét egy ideig. Kötöttünk egy karbantartási szerződést informatikai céggel, akik havi 6.000., Ft ellenében ellátják a karbantartási feladatokat. 

Csejtei György: 
Megalakult a geodéták szakcsoportja. Jelentős számú geodéta nem tagja a kamarának, ugyanakkor geodéziai tevékenységet végeznek. Rendelkezésre áll egy olyan állásfoglalás, mely szerint a földhivatalok is tervezői jogosultsághoz kötik a geodéták ez irányú munkáját. A geodéták készítenek egy levelet, amit a Kamara küldene el a földhivataloknak. A levél arról szólna, hogy a földhivatalok csak regisztrált tervező munkáját fogadhatnák el. A Kamara is felhívja a tervező irodák figyelmét arra, hogy szigorúbb kamarai ellenőrzés alá fog esni a geodéziai tervezés.  
Kovács István:
Az Érdekérvényesítő Bizottság ez évben júniusra várja a meghívót  a Közigazgatási Hivataltól tervellenőrzésre. Legalább két helyre szeretnénk ebben a félévben elmenni. 
Tájékoztatom az Elnökséget, hogy az Országos Kamara jegyzőkönyvet vett fel arról, hogy a műszaki ellenőrök és felelős műszaki vezetők nyilvántartása nem fog elkészülni ezév június 30-ig. 
Szabó Péter:

Úgy tudom, hogy az Országos Elnökség küzdött azért, hogy ezek az emberek ide kerüljenek.  

2. 2007. tavaszi Taggyűlés előkészítése.

Szabó Péter alelnök

Kovács István: 
A hét végi programmal kapcsolatban említem, remélem, hogy mindenki tud menni a küldöttközgyűlésre. 
A műszaki ellenőrök és felelős műszaki vezetők jogosultsági elbírálási szabályzata a küldöttgyűlés elé kerül. A szabályzat ideiglenes elfogadását és bevezetését javasolják. 

Területi kamarák minősítő munkájával kapcsolatos kérdésekkel foglalkoztunk. A kétfokozatú minősítés megszűnik, kivéve a szakértői jogosultságokat. Tervezés esetén ki lehet kérni a tagozatok véleményét. A tagozatok úgy érezték, hogy a minősítési feladatuk megszűnt. Az Országos Elnökség a tagozatokkal egyezkedik. 

Szabó Péter: 

A tagozatok azt kellene, hogy elintézzék, ami ott van náluk. A helyzet szerintem alapvetően nem változik.  

Kovács István:

Egyre több támadás éri a Mérnök Újságot. A támadások „címkézést” is jelentenek. Ez nem engedhető meg. 

Csejtei György:

Kovács Gábor a két éves elnökségi összefoglalójában ezt a kérdést nagyon szépen helyre teszi. 

Kovács István:

Kormányrendelet készül arra, hogy május első szombatját a magyar mérnökség napjának nyilvánítsa. 

Kihelyezett elnökségi ülést szokott tartani évente egyszer az Országos Elnökség illetve a választmány. Kérdezem, ne lássuk-e egyszer mi vendégül Sopronban az Országos Elnökséget. Ez a megyéket azzal terheli, hogy a vendéglői és városnézési programot a megye állja, az utazást és a szállásköltséget az országos fizetné. 

Koch Péter: 


Támogatom az ötletet, időben kell szervezni. 

Határozat: Fölhatalmazza az Elnökség Kovács István Elnököt egyhangú határozattal arra, hogy Sopronban megrendezendően kezdeményezze a kihelyezett Országos Elnökségi Ülés megtartását. 

Kovács István: A kamara örökös tag kitüntető  címet adományoz, javaslatok:
Gács László

Galgóczi József

Scheffer József 

Harmath László (Nyugdíjasként települt Sopronba)

Határozat: Az Elnökség egyhangú határozattal úgy döntött, hogy a Magyar Mérnök Kamara Örökös tagja címet adományozza Gács Lászlónak, Galgóczi Józsefnek és Scheffer Józsefnek. 

Kovács István: 

A taggyűlésre az országos kamarától meghívottak (Kovács Gábor, Scharle Péter) nem tudnak jönni. Bánhidy László fog jönni meghívottként a taggyűlésre. A meghívók elkészültek. Postázás rendben történik. 
Kérdésem, hogy hívjunk-e díszvendéget. Javasolom, hogy az Építész Kamarának küldjünk meghívót. 
Bogár Zsolt:

A költségvetést szerintem az Elnökségnek meg kell tárgyalni.  

Szabó Péter: 


Meg kell tárgyalnunk a beszámolót és a költségvetés tervezetet is. 
Kovács István:

A költségvetésünk áttekinthetően elkészült. Bevételeink 29,5 %-át (5.734.800., Ft) az Országos Kamarának át kell adnunk. Bevételünk 23.4 millió Ft. A múlt évről 7,3 millió forint maradt meg, így összesen 30,7 millió Ft-ból gazdálkodhatunk. Ez évben 22 millió Ft kiadással számolunk, így 8,7 millió Ft lenne a tartalék. 

Bér, tiszteletdíj, közterhek: 11 millió forintot tesznek ki. Egyéb működési kiadások: 4,6 millió forint. 
Bogár Zsolt:


A Felügyelő Bizottság május 21-én tárgyalja a tervet és a költségvetést. 
Kovács István:

Olvastam egy jó anyagot arról, hogy mi a pályázati gyakorlat Magyarországon, összehasonlítva az európai gyakorlattal.  EU felmérés szerint Magyarországon 5 % az, aminél nem az ár a kizárólagos bírálati szempont. 

3. Tájékoztatás a megyei Tervezők elmúlt 10 évi munkáiról készült adatgyűjtésről

Dr Neiger Róbert elnökségi tag

Csejtei György: 
Megvárjuk Szabó Péter anyagát és egyeztetünk a végleges anyag összeállításáról. Szakágankénti csoportosításban állítanánk össze egy cca 100 képből álló anyagot. Másoltatásra kiadnánk a CD másolást. 
Kovács István: 

Mai napon postára adták a CD-t Debrecenből. Egyébként a képre is rá kellene írni a témáját és azt, hogy kihez kötődik. 

Tagfelvételek, engedélyek, fellebbezések.

Dr. Bakos Ágnes, titkár

Tagfelvételi kérelmek, határozatok:

13/2007. (05.14.)GYMSMMK Elnökségi határozat
Az elnökség 3 fő felvételéről döntött:


Hánis Mihály épületgépész


Petrik Béla gépészmérnök


Gondár Eszter építőmérnök

14/2007. (05.14.)GYMSMMK Elnökségi határozat

Vezető tervező jogosultságot kért: (3 fő)


Papp Zoltán


Mihály Roland


Mihályné Miskolci Veronika

15/2007. (05.14.)GYMSMMK Elnökségi határozat

Tervezői jogosultságot kért (2 fő)


Fehér Csaba


Hánis Mihály

16/2007. (05.14.)GYMSMMK Elnökségi határozat

Szakértői jogosultságot kért (1 fő)


Iványi Botond

17/2007. (05.14.)GYMSMMK Elnökségi határozat
Szakértői hosszabbítást kért (2 fő)


Berger Sándor


Néher Gábor

A Minősítő Bizottság Horváth Szabolcs közúti és vasúti műtárgy tervezésének elbírálásához 3 db terv bemutatását kérte, Judák Ambrus kérelmét visszaküldte azzal, hogy pontosítsa mit szeretne kérni, mert nem volt összhangban a kód és a hozzá tartozó szöveges kérelem, valamint Horváth Gábor vezető tervező kérelmét elutasította, mert a szakirányú végzettséget követően az 5 év gyakorlati időt még nem érte el.

Az Elnökség egyhangú határozatot hozott a kérelmek teljesítéséről. 

kmf.

  / Dr. Bakos Ágnes/





   / Kovács István /

